**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

Broj: **07-11-5-7013/22**

Dana: 23.09.2022.godine

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14), u otvorenom postupku nabavke roba s namjerom provođenja e-aukcije - Nabavka terenskog motornog vozila za potrebe Službe za spašavanje na vodi i pod vodom Grada Bosanska Krupa, na prijedlog Komisije za provođenje postupka javne nabavke, Gradonačelnik grada Bosanska Krupa, kao rukovodilac organa uprave donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **d.o.o. „GUMA M “ Mostar** u predmetu nabavke roba: Nabavka terenskog motornog vozila za potrebe Službe za spašavanje na vodi i pod vodom Grada Bosanska Krupa, sa cijenom u ukupnom iznosu od 35.900,00 KM bez PDV-a odnosno **42.003,00 sa PDV - om** .
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor o nabavci terenskog motornog vozila za potrebe Službe za spašavanje na vodi i pod vodom Grada Bosanska Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-7013/22 od 24.03.2022. godine. Javna nabavka je provedena putem otvorenog postupka s namjerom provođenja e-aukcije– Nabavka terenskog motornog vozila za potrebe Službe za spašavanje na vodi i pod vodom Grada Bosanska Krupa. Obavještenje o nabavci broj: 1272-1-1-118-3-97/22 od 24.8.2022. godine - objavljeno na portalu JN (TD preuzelo ukupno 11 ponuđača) i u „Službenom glasniku BiH“, broj: 58/22 od 26.8.2022. godine..

Po objavljenom obavještenju rok za prijem ponuda je bio 14.09.2022. godine do 14:00 sati. Do označenog roka za prijem ponuda na protokol Ugovornog organa blagovremeno je pristigla jedna (1) ponuda, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. **d.o.o. „GUMA M “ Mostar,** broj protokola: 07-11-5-7013-2/22 od 9.9.2022. godina u 11.55 sati,

Komisija za provođenje postupka javne nabavke je u skladu sa tenderskom dokumentacijom dana 14.09.2022. godine u 14,30 sati izvršila javno otvaranje ponuda i na zapisnik konstatovala:

1. **Ponuđač**  **d.o.o. „GUMA M “ Mostar,** dostavljena ponuda uredno zapakovana i bez vidnih oštećenja, ponudio je:

cijena ponude **35.900,00 KM bez PDV**,

PDV: **6.103,00 KM**

ukupna cijena ponude: **42.003,00 sa PDV - om**,

nema popusta

Komisija za provođenje postupka javne nabavke je izvršila evaluaciju dostavljene ponude i predložila Ugovornom organu da shodno članu 63. Stav 3. ponuđaču uputi zahtjev za pojašnjenje dostavljene dokumnetacije.

Ugovorni organ je ponuđaču d.o.o. „GUMA M “ Mostar uputio zahtjev za pojašnjenje putem e-maila. Ponuđač d.o.o. „GUMA M“ Mostar dana 21.9.2022. godine je putem mail-a ali i putem pošte dostavio Pojašnjenje izjave o garanciji broj 311-09/22AK, koje su u prilogu zapisnika o evlauaciji.

Komisija je prihvatila dostavljeno pojašnjenje izjave o garanciji, pa je nadalje utvrđeno da je ponuda ponuđača d.o.o. „GUMA M “ Mostar potpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze i ponudu izradio u skladu sa TD), računskih grešaka nije bilo, te da je cijena ponude u okviru procijenjene vrijednosti.

Također je konstatovano da je u ovom postupku predviđeno provođenje e-aukcije, ali se ista neće provoditi, jer je zaprimljena samo jedna prihvatljiva ponuda, a shodno članu 3. stav (3) Pravilnika o načinu korištenja e-aukcije.

Shodno navedenom, Komisija je predložila Ugovornom organu da donese Odluku o izboru najpovoljnijeg ponuđača d.o.o. „GUMA M“ Mostar i zaključi Ugovor .

S obzirom da je kriterij za dodjelu ugovora „najniža cijena tehnički zadovoljavajuće ponude“, da je jedina dostavljena ponuda ponuđača d.o.o. „GUMA M“ Mostar i u okviru procjenjene vrijednosti predmetne nabavke, Ugovorni organ je odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. d.o.o. „GUMA M“ Mostar, putem e-maila
2. U spis
3. a/a